Beyonse MTV Video Music Awards’ning bosh sovrinini qo‘lga kiritdi

Amerikalik qo‘shiqchi Beyonse 2016-yilgi MTV Video Music Awards mukofotini qo‘lga kiritdi. Bu haqda 29-avgust, dushanba kuni Amerika OAVlari ma’lum qildi, deya xabar bermoqda “Interfaks”.

Yilning eng yaxshi klipi mukofotini qo‘shiqchiga Formation qo‘shig‘iga ishlangan video olib keldi.
Beyonse, shuningdek, Hold up qo‘shig‘iga ishlangan klip uchun “Ayol xonandaning eng yaxshi videosi” yo‘nalishida g‘olib bo‘ldi. U jami sakkizta haykalchani qo‘lga kiritdi. Bundan tashqari, uning taqdirlash marosimidagi chiqishi rekord darajadagi vaqt — 15 daqiqa davom etdi. Bu vaqt ichida u beshta qo‘shiq ijro etdi.
“Erkak xonandaning eng yaxshi klipi” yo‘nalishida esa Kelvin Xarrisning Rianna bilan birga ijro etgan This is What You Came For qo‘shig‘i egalladi.
“Eng yaxshi xip-xop video” yo‘nalishidagi mukofotni Hotline Bling klipi bilan Dreyk qo‘lga kiritdi, Twenty One Pilots guruhining Heathens klipi esa “Eng yaxshi rok-video” yo‘nalishida g‘olib bo‘ldi.
Eng yaxshi yangi artist nomini Amerikaning DNCE pop-guruhi qo‘lga kiritdi.
Bundan tashqari, MTV’ning Maykl Jekson nomidagi maxsus mukofotiga Rianna sazovor bo‘ldi.